
# Хәбир Ибраһим: «Кайда син, Йолдыз?»

(ШИГЫРЬ)

Йолдыз,

Кайда син, Йолдыз?

Әллә айда, әллә күктә?!

Мин олырак синнән күпкә.

Шалтыратам –

өзек-өзек гудок килә...

Яңгырый күңелем кайтавазы

Ялгызлыкның чиге илә..

Йолдыз,

Кайда син, Йолдыз?

Әллә күктә, әллә айда?

Җаным минем, син соң кайда?

Шалтыратам –

Телефоның ятлар ала...

Сине эзсез югалтуым

Йөрәгемә сагыш сала...

Йолдыз,

Кайда син, Йолдыз?

Әллә айда, әллә күктә?..

Мин олырак синнән күпкә...

Телефонда –

Бер ир заты (тавышы калын):

«Шылтыратма бүтән, абзый, Ул бит күптән минем хатын!..»

Йолдыз!

Кайда син, Йолдыз?..

Следите за самым важным и интересным в Telegram-каналеТатмедиа

## Нет комментариев
Хәбир Ибраһим: «Кайда син, Йолдыз?»